Novatus

Den hellige Novatus (død ca 151) var en meget tidlig kristen helgen. Hans minnedag er 20. juni som han deler sammen med sin bror, martyren Timoteus.

Novatus og hans bror skal ha vært sønner av den hellige senatoren Pudens og hans hustru, den hellige Claudia Rufina. Parets døtre var Pudentia og Prassede som har hver sin kirke oppkalt etter seg på Esquilinhøyden. Pudens ble sagt å være omvendt til kristendommen av Paulus, som skal ha bodd hos ham i syv år under keiser Neros kristenforfølgelser. Pudens er nevnt i Bibelen i Paulus' andre brev til Timoteus: «Skynd deg å komme før vinteren! Evbolos, Pudens, Linus, Claudia og alle våre søsken hilser deg.»2. Tim. 4,21 

Novatus' farfar var Quintus Cornelius Pudens, en romersk senator som sammen med sin hustru Priscilla skal ha vært blant de første som apostelen Peter omvendte til kristendommen i Roma. Apostelen skal ha bodd hos dem mens han var i Roma. En del av strukturen i kirken Santa Pudenziana i Via Urbana antas å være en del av senatorpalasset eller badene som ble bygd av Novatus.«St. Novatus» i Catholic Encyclopedia. New York: Robert Appleton Company. 1913. Det samme har vært sagt om kirken Santa Prassede lenger oppe på Esquilinhøyden.Richard Burgess: The Topography and Antiquities of Rome: Including the Recent ..., bind 1

Men ifølge den greske kirkehistorikeren Filostorgius fra 400-tallet skal Novatus ha vært av frygisk opprinnelse.«Philostorgius» i: Photius: Epitome of the Ecclesiastical History of Philostorgius, bok 8, kapittel 15. Novatus døde rundt år 151. Det er grunn til å tro at Novatus er en legendarisk figur som aldri har eksistert.«De hellige Novatus og Timoteus ( -~151)», Katolsk.no

 Referanser 

Kategori:Italienske helgener